Sri Nagara

Sri Nagara ( atau Phaya Tani) merupakan sebuah meriam pengepungan yang berasal daripada Patani di selatan Thailand. Sri Patani merupakan meriam yang terbesar dan termasyhur pernah dibina di Dunia Melayu, berukuran 9 kaki (2,7 meter) dan diperbuat daripada loyang. Ia dikatakan telah jatuh ke dalam laut di Kuala Patani semasa hendak dipindahkan ke dalam kapal.

Sejarah
Sebagai tindak balas berikutan khabar angin akan serangan Siam ke atas Patani, Raja Kerajaan Melayu Patani pada waktu itu iaitu Ratu Biru (1616-1624) telah menugaskan seorang lelaki Cina-Islam yang bernama Tok Kayan (林 道乾 Lim To Khiam) untuk mengetuai pembinaan meriam-meriam kerajaan.Buku: Sejarah Kerajaan Melayu Patani oleh Ibrahim Shukri Tiga buah meriam telah dibina iaitu Sri Patani, Sri Nagara dan Mahalela. Sri Patani dan Sri Nagara mempunyai saiz yang sama manakala Mahalela pula lebih kecil iaitu hanya sepanjang 5 hasta 1 jengkal. Meriam-meriam ini telah berjaya menyekat empat kali serangan Siam ke atas Patani iaitu pada tahun 1603, 1632, 1634 dan 1638.

Selepas kejatuhan Ayutthaya pada 1767, kerajaan Patani di bawah pemerintahan Sultan Muhammad (1776-1786) telah cuba untuk membebaskan diri daripada ancaman Thai (yang telah mengalahkan kerajaan Siam di Ayutthaya). Bagaimanapun, pada 1785 pasukan tentera Thai di bawah kepimpinanan Panglima Phraya Kalahum telah berjaya menewaskan Patani. Dua buah meriam besar iaitu Sri Patani dan Sri Nagara telah diambil sebagai rampasan perang, bagaimanapun Sri Nagara telah jatuh ke dalam laut di Kuala Patani semasa hendak dipindahkan ke dalam kapal. Meriam Mahalela pula telah hilang tanpa dapat dikesan.

Pada 1787, Raja Rama I telah mengarahkan pembinaan meriam yang sama saiz dengan Sri Patani yang dinamakan sebagai Narai Sanghan (, "Narayana Pembunuh"), bagi diletakkan bergandingan dengan meriam Sri Patani yang ditawan.

Rujukan

Pautan luar
 Seri Patani: Meriam Terbesar di Asia Tenggara! 
 Meriam Seri Patani 
 Hilangnya Sebuah Negeri Islam Melayu

Kategori:Sejarah Patani
Kategori:Meriam